Nos Johannes de Marimont, mandatum domini ducis Burgundie, universis presentes litteras inspecturis notum facimus quod cum decanus et capitulum Eduenses emissent ab abbate et conventu de Luzeu villam de Moloseio cum omnibus juribus que dicti monachi in dicta villa habebant, et nos non permitteremus quod decanus et capitulum Eduenses pacifice gauderent de possessione dicte ville et aliorum jurium nisi prius satisfactum esset nostri de quatuor viginti et decem libris Viennensium quas dicti monachi debebant domino duci: tandem de dicta pecunia extitit nobis a dictis decano et capitulo satisfactum. In cujus rei testimonium, presentes litteras dictis decano et capitulo sigillo nostro tradidimus roboratas. Datum anno Domini Mº CCº XLº nono, mense februarii.